**VAŽNE INFORMACIJE ZA RODITELJE OSNOVNOŠKOLACA**

Pozivamo sve roditelje učenika osnovnih škola s područja Grada Crikvenice koji udovoljavaju uvjetima Zaklade ˝Hrvatska za djecu˝ da se prijave za sufinanciranje obroka učenika u školama.

**Ostvarenje prava na sufinanciranje obroka u školi u visini od 5,50 kn po jednom obroku** **dnevno** ostvaruju roditelji/ skrbnici/ udomitelji pod sljedećim uvjetima:

* da je dijete polaznik osnovne škole s područja Grada Crikvenice
* da je dijete krvni srodnik ili po nekoj drugoj osnovi povezano s obitelji u kojoj živi
* da obitelj u kojoj živi dijete prosječan mjesečni prihod ostvaren u razdoblju od 01. siječnja 2017. g. do 28. veljače 2018. g. po članu zajedničkog kućanstva **ne prelazi iznos od 2.000,00 kuna**
* da obitelj u kojoj živi dijete nije prethodno ostvarila potporu od Zaklade ˝Hrvatska za djecu˝ u svrhu pokrića troškova školske prehrane odnosno ako nije prethodno ili istovremeno po nekoj drugoj osnovi iz javnog izvora ostvareno pravo na pokriće cjelokupnih ili dijela troškova školske prehrane u drugom polugodištu školske 2017./2018. godine (tekuća školska godina)

Roditelji/ skrbnici/ udomitelji koji ispunjavaju prethodno navedene uvjete dužni su u tajništva matičnih ili područnih osnovnih škola koju pohađa dijete dostaviti sljedeće dokaze:

* **IZJAVA vezano za ostvarivanje prava na sufinanciranje troškova školske prehrane za drugo polugodište šk. god. 2017./2018. od strane Zaklade „Hrvatska za djecu (nalazi se u tajništvima matičnih i područnih škola);**
* **DOKAZI O VISINI PRIHODA** - **potvrda nadležne Porezne uprave o visini dohotka i primitaka za razdoblje 01. 01. 2017.g. do 28. 02. 2018.g. (godišnja potvrda za 2017. i dvije mjesečne potvrde za siječanj i veljaču 2018.g.) za sve punoljetne članove zajedničkog kućanstva.**
* **NAPOMENA: za mjesec veljaču 2018.g. potvrda će se dostaviti naknadno.**

**ROK ZA PREDAJU DOKUMENATA: petak, 23. ožujak 2018. godine**

Za sve dodatne informacije, molimo vas da se javite u tajništvo Vaših osnovnih škola ili na broj telefona:

**Diana Crnić, dipl.iur.**

**Tajnica OŠ Zvonka Cara Crikvenica 051-241-866**

**GRAD CRIKVENICA**